Non compores mercantzia russa!

**"Non còmpores mercantzia russa!"** (ucrainu: *«Не купуй російське!»*) o **"Boicotta cosa russa!"** (ucrainu: *«Бойкотуй російське!»*) est una campagna de resistentzia non biolenta pro andare contra su cummertziu russu in Ucraina. Sa protesta fit cumintzada in su 14 de Agustu de su 2013, pro parare fronte a s'imbargu de iscambiu cummertziale russu contra s'Ucraina. La an promòghia pro mediu de sa retza sotziale, grassias a Vidsich. Sa campagna fit poi andada a innantis cumpartinde a muntones bolantinos, poster e etichettas in prus de 45 tzittades e biddas. Andande in abbassiada a su cumintzu de sas manifestadas EuroMaidan in su mese de Sant'Andrìa de su 2013, est torrada a picare pede derettu a pustis chi sa Russia fit intervènnia chin sos militares in terra ucraina.

## Boicottazu

### In Ucraina
In su 22 de Agustu de su 2013, sos attivistas an fattu una protesta a curtzu de s'uffitziu de amministrassione presidentziale de s'Ucraina. Sa campagna at sichiu cumpartinde bolatinos, poster e etichettas in prus de 45 tzittades e biddas ucrainas. Si at fattu fintzas impreu de carrigaduras de matrioscas russas pro sa campagna, chi at cumintzau a andare in abbassiada a su cumintzu de su gai nàu "Euromaidan".

In su 2 de Martzu de su 2014, sos attivistas an cumintzau a impreare sos social networks pro dare annuntziu chi torraban a annovare s'opera de boicottazu, a disacatu de benes russos e serbitzios a costazu de siendas russas. Sa punna fit de istesiare cantu prus si podiat su soddu ucrainu dae su tretu russu, chi in cughe podian impreare pro dare amparu a sos militares russos. Su boicottazu fit puru pro torrare imposta a sa crisi de Crimea e a s'interventu militare russu in Ucraina.

In su mese de Martzu de 2014, sos attivistas an cumintzau a apparizare flash mobs in supermercados pro ispingher a sa zente a non comporare cosas russas e a boicottare istatziones de gas russu, bancas e cuntzertos. In su mese de Aprile de su 2014, carchi tzinema in Kyiv, Lviv, e Odesa an cumintzau a non dare prus film russos.

In istiu de su 2014, sos attivistas an peri apparizau flash mobs in restorantes e tzilleris russos.

A s'acabbu de Agustu 2014, sa campagna at sichiu, custa borta contra film e serias televisivas russas in sos media ucrainos.

In Aprile 2014, carchi produtore russu at cambiau su codiche a barras russu in cussu ucrainu. Una applicassione pro Android, de lùmen *Boycott Invaders*, fit in isvilupu pro indittare sos produtos russos, cumpresos cussos chi cubaban s'orizine issoro.

### In atterube
A cumintzare dae su mese de Martzu 2014, s'opera de boicottazu la an cumpartida fintzas atteros istados, de manera ispetziale in Lettonia, Lituania, Estonia, Polonia, Georgia, USA e sa Repùblica Ceca.

## Resurtaos
Sa béndia de benes russos in Ucraina est falada de su 35-50% in beranu de su 2014. In mese de maju 2014, sos supermercados ucrainos an cumintzàu a acabbare de si picare mercantzia russa. S'imbiu de benes russos fit falàu de unu de tres.

Dae su mese de jannarju a su mese de maju de su 2014, sicundu a sas crassificaduras de * Standard & Poor's *, bancas chin capitale russu in Ucraina an pèrdiu prus de su 50% de depositos.

## Criticas
S'economista Andriy Novak at nau chi s'opera de boicottazu, in su mese de Martzu de su 2014, at fattu perder a s'economia de sa Federassione Russa non prus de una zuzina de miliones de dollaros. A abbisu suo, bi at una manera menzus pro facher dannu a s'economia russa, corfende unu puntu dolente - "Gazprom".

S'idea de boicottare cosa russa la aìat amparada Fozzy Group, grupu ucrainu de cumpanzias chi tenet buttegas, ma non sos uffitzios rapresentativos ucrainos de "Auchan" e "Metro Cash and Carry". Sa resone fit chi issos si naran apoliticos.

Andriy Dlihach, "Advanter Group" CEO, at ispintu non tantu a che catzare sos produtos russos ma, prusaprestu, a si cuntzentrare in cussos ucrainos ebbìa.

Su blogger ucrainu de limba mama russa Danylo Vakhovskyi at nau chi est impreande chin cussentzia sos serbitzios in linia e at a sichire gai, ca est una manera pro amparare su "fravicamentu de un'ambiente favorevole a sos impresarios" in Russia. Peròe, "no est una cosa de patriotu, ma pro amparare impresarios "chin rubios", dare possibilidade a s'isvilupu de prozetos novos, chi est a cambiare su mundu in menzus". Su blogger at fintzas presentau carchi esempiu de custa zenìa de prozetos, chi sun zassos fortes e chi bi sun dae tempus meda: QIWI, Ostrovok.ru and antivirus Kaspersky Anti-Virus.

## Atteras boches
*Boicotta film russos

## Referentzias


## Aggantzos de fora
* Russia, hands off Ukraine. Pazina uffitziale de sa campagna in Facebook (inglesu).
* Дамо відсіч зазіханням Росії на Україну. Pazina uffitziale de sa campagna in Facebook.
* Дамо відсіч зазіханням Росії на Україну!. Pazina uffitziale de sa campagna in vk.com.
* Бойкот російського кіно. Pazina Facebook uffitziale de boicottazu de tzinema russu.
* НЕТ русским товарам  (russu). Zassu de sos attivistas.

## Fontes
* Referentzias de sos media a pizu de su boicottazu de benes russos. *Дамо відсіч зазіханням Росії на Україну. 08.09.2013*.
* Акція «Бойкот російських товарів» набирає обертів (ucrainu). *Українська правда. 04.04.2014*.
* Бойкот російських товарів набирає обертів і приносить відчутні результати  (ucrainu). *Ні корупції! 09.04.2014*.
* Хто допомагає росіянам залазити в українські кишені?  (bideos; ucrainu). *"Гроші" (1+1). Season 2014. Serie 15. 05.05.2014*.